als_Latn dik_Latn sag_Latn
Gjatë një takimi elektoral me të rinjtë e Qarkut të Fierit, koordinatori i këtij qyteti dhe figura e dytë më e rëndësishme në PS, Gramoz Ruçi, ka mbajtur një fjalim të pazakontë.
Fillimisht Ruçi ka folur për punët që bënte para viteve ’90. Ai është shprehur se bashkë me Berishën kanë qenë dy propagandist të sistemit komunist.
Ruçi u ka treguar të rinjve se ai sistem i mësoi ta mbronin pushtetin me grykën e pushkës, por sipas Ruçit, ky sistemi i ri demokratik e lagu barutin.
Shprehej Ruçi në Fier:
“Unë e Saliu kemi qenë propagandistë në atë sistemin e parë, se unë e them çkam qenë, Saliu nuk e pranon. A thua se ka lindur pas ’90-ës; E dini ç’thoshim unë e Saliu, kur bënim format e edukimit? Pushteti thoshim, merret me grykën e pushkës, dhe mbahet me grykën e pushkës. Kështu thoshim ne; por në demokraci, miqtë e mi, i është lagur baruti pushkës”.
Më tej zoti Ruçi ka dhënë dhe një këshillë pikante për të rinjtë, duke i ftuar ata që t’i mbanin sytë mbyllur kur bënin dashuri, por duke i këshilluar t’i hapnin sytë kur të kishin provime dhe kur të shkonin në votime.
“Unë ju thashë që nuk kam qenë ndonjë student i shkëlqyer,s’merresha me politikë. Biles do i falenderoja ata që më kanë patur student, që s’më kanë përjashtuar. Por për një gjë kam qenë i dalluar, për mbrëmjet që kishim i vetmi argëtim në atë kohë, unë kam qenë më i dalluari. Mbyllni sytë kur bëni dashuri, i hapni kur vini në provime dhe në kuti të votimit. Faleminderit shumë!”, – është shprehur zoti Ruçi. / Hashtag.al
VIDEO:
als_Latn als_Latn als_Latn als_Latn als_Latn als_Latn als_Latn ita_Latn